Grupa+2

toc Diferenţe de învăţare în funcţie de emisferele cerebrale O altă metodă de a distinge stilurile individuale de învăţare este cea care ia în calcul emisferele cerebrale. Asselin şi Mooney (citaţi de Miller, 2001) descriu din acest punct de vedere stilurile de învăţare ca global, bazat pe emisfera dreaptă, sau analitic, bazat pe emisfera stângă. În general, cei cu un stil global „percep lucrurile ca pe un întreg, fac distincţii generale între concepte, sunt orientaţi către oameni şi învaţă într-un context social” (p. 3). Cei cu un stil de învăţare analitic, pe de altă parte, percep lucrurile prin părţile lor mai degrabă decât ca întreg şi impun o anumită structură sau restricţii asupra informaţiilor şi conceptelor” (Miller, 2001, p. 3).

Felul în care ne concentrăm asupra informaţiilor noi şi dificile şi ni le reamintim este legat de stilul nostru de învăţare global sau analitic. Unii elevi învaţă mai uşor atunci când informaţiile sunt prezentate pas cu pas, într-un model secvenţial, prin care se construieşte o înţelegere a conceptelor. Alţii învaţă mai uşor fie atunci când înţeleg mai întâi conceptul şi se concentrează apoi pe detalii sau când introducerea informaţiilor se face printr-o povestire cu umor sau o anecdotă legată de experienţa lor şi susţinută cu example şi grafice (Dunn, 1995, p. 18).

**Emisferele cerebrale**
 * Emisfera stângă: || analitică, logică, secvenţială, pas cu pas, raţională, părţi-întreg ||
 * Emisfera dreaptă: || holistică, fortuită, intuitivă, subiectivă, sintetizatoare ||

Neacsu Daniela Lepadatu Elena Delia Ilie Valentina